Άδεια Κυκλοφορίας Φορτηγού Δημοσίας Χρήσης (ΦΔΧ) με Αρχική Χορήγηση
Αρχική χορήγηση φορτηγού δημοσίας χρήσης
Νέα άδεια κυκλοφορίας φορτηγού δημοσίας χρήσης
Αίτηση για αρχική χορήγηση άδειας φορτηγού δημοσίας χρήσης (ΦΔΧ)
Η αίτηση με τα απαραίτητα δικαιολογητικά υποβάλλεται στην Διεύθυνση Μεταφορών και Επικοινωνιών της Περιφερειακής Ενότητας της έδρας της μεταφορικής επιχείρησης. Η αίτηση υπογράφεται από το φυσικό πρόσωπο-ιδιοκτήτη της μεταφορικής επιχείρησης. Στην περίπτωση των νομικών προσώπων, η αίτηση υπογράφεται από το νόμιμο εκπρόσωπο της εταιρίας. Η αίτηση μπορεί να υποβληθεί από εξουσιοδοτημένο εκπρόσωπο της επιχείρησης.
Κατάθεση από τον αιτούντα (δια ζώσης ή ταχυδρομικά)
Η μεταφορική επιχείρηση είναι φυσικό πρόσωπο ή εμπορική εταιρία οποιασδήποτε νομικής μορφής που έχει νομική προσωπικότητα.
1. Η μεταφορική επιχείρηση διαθέτει άδεια άσκησης επαγγέλματος οδικού μεταφορέα εμπορευμάτων του Κανονισμού (ΕΚ) 1071/2009 σε ισχύ. 2. Η οικονομική επιφάνεια της μεταφορικής επιχείρησης σύμφωνα με τον Κανονισμό (ΕΚ) 1071/2009 καλύπτει όλα τα οχήματα που διαθέτει η μεταφορική επιχείρηση. Το ύψος της οικονομικής επιφάνειας είναι εννέα χιλιάδες ευρώ για το πρώτο όχημα και πέντε χιλιάδες ευρώ για κάθε επόμενο όχημα που χρησιμοποιεί η επιχείρηση.
Η επιχείρηση ή ο επαγγελματίας έχει την κυριότητα του φορτηγού αυτοκινήτου ή το κατέχει βάσει σύμβασης αγοράς με παρακράτηση κυριότητας ή σύμβασης χρηματοδοτικής μίσθωσης (leasing) ή σύμβασης μίσθωσης ανάριθμου οχήματος του άρθρου 32 ν. 4663/2020.
1. Ασφάλιση στον e-ΕΦΚΑ σύμφωνα με τις ισχύουσες διατάξεις της ασφαλιστικής νομοθεσίας 2. Για την χορήγηση άδειας κυκλοφορίας φορτηγού δημοσίας χρήσης απαιτείται η εξόφληση ή η κεφαλαιοποίηση και καταβολή σε δόσεις όλων των απαιτητών υποχρεώσεων προς τον e-ΕΦΚΑ από πάσης φύσεως οφειλές, όπως προβλέπεται στην ασφαλιστική νομοθεσία. Αυτές οι προϋποθέσεις δεν περιγράφονται σε αυτήν την διαδικασία.
1. Έχουν τηρηθεί για το φορτηγό αυτοκίνητο οι διαδικασίες που προβλέπονται κατά περίπτωση σχετικά με την εξακρίβωση της ταυτότητάς του με βάση τα τεχνικά χαρακτηριστικά και τον τυχόν απαιτούμενο εξοπλισμό. 2. Έχουν τηρηθεί για το φορτηγό αυτοκίνητο οι διαδικασίες που προβλέπονται σχετικά με την διενέργεια περιοδικού τεχνικού ελέγχου, όταν υπάρχει αυτή η υποχρέωση πριν την έκδοση άδειας κυκλοφορίας. Αυτές οι προϋποθέσεις δεν περιγράφονται σε αυτήν την διαδικασία.
Έχουν τηρηθεί για το φορτηγό αυτοκίνητο οι διαδικασίες για τον έλεγχο ασφαλούς, υγιεινής ή κατάλληλης μεταφοράς ορισμένων εμπορευμάτων, όπως προβλέπεται κατά περίπτωση στις νομοθετικές ή κανονιστικές διατάξεις του δημόσιου φορέα που ρυθμίζει τις προϋποθέσεις μεταφοράς του συγκεκριμένου είδους.
Έχουν τηρηθεί οι διαδικασίες που προβλέπονται για την ταξινόμηση του οχήματος και για την εξόφληση ή νόμιμη απαλλαγή από τέλος ταξινόμησης σύμφωνα με την τελωνειακή νομοθεσία.
Το φορτηγό πληροί τις προδιαγραφές του ευρωπαϊκού προτύπου εκπομπών ρύπων EURO V και μεταγενέστερων προτύπων. Από την 1η.1.2024 και μετά, το φορτηγό πρέπει να πληροί ανάλογα τις προδιαγραφές του ευρωπαϊκού προτύπου εκπομπών ρύπων EURO VI-D για βαρέα οχήματα ή τις προδιαγραφές των ευρωπαϊκών προτύπων εκπομπών ρύπων ελαφρών οχημάτων που εφαρμόζονται από 1ης.9.2019 και μετά για την πρώτη ταξινόμηση καινούριων φορτηγών, και μεταγενέστερων προτύπων. Για την αρχική χορήγηση άδειας ΦΔΧ σύμφωνα με το άρθρο 85 ν. 5039/2023 (Α 83) σε ιδιοκτήτη ΦΔΧ νομαρχιακών μεταφορών του οποίου η άδεια ΦΔΧ έχει ανακληθεί σύμφωνα με το ν. 3887/2010, το φορτηγό πρέπει να πληροί τουλάχιστον τις προδιαγραφές του ευρωπαϊκού προτύπου εκπομπών ρύπων EURO I.
Η διαδικασία αφορά τη χορήγηση νέας άδειας κυκλοφορίας φορτηγού δημοσίας χρήσης σε μεταφορική επιχείρηση.
Εισφορά/όχημα για κάθε νέο ΦΔΧ (Αρχική Χορήγηση).
Τέλος αδείας οχήματος του άρθρου 26 ν. 2873/2000 ύψους εκατό (100) ευρώ για κάθε όχημα δημοσίας χρήσης με ανεξάρτητη άδεια κυκλοφορίας.
Αντίγραφο του καταστατικού της εταιρείας και των τροποποιήσεών του, πιστοποιητικό μεταβολών από την αρμόδια υπηρεσία καθώς και τα Φύλλα Εφημερίδας της Κυβέρνησης (ΦΕΚ) όπου έγιναν οι προβλεπόμενες από το νόμο δημοσιεύσεις
Βιβλιάριο μεταβολών κυριότητας και κατοχής του φορτηγού αυτοκινήτου
Φωτοαντίγραφο άδειας άσκησης επαγγέλματος οδικού μεταφορέα εμπορευμάτων του Κανονισμού (ΕΚ) 1071/2009
Απόδειξη οικονομικής επιφάνειας της μεταφορικής επιχείρησης για όλα τα οχήματα που διαθέτει
Δικαιολογητικό που αποδεικνύει το πρότυπο εκπομπών ρύπων που πληροί το όχημα, κατά περίπτωση
Αποδεικτικό καταβολής εισφοράς υπέρ του Δημοσίου για την χορήγηση νέας άδειας κυκλοφορίας φορτηγού δημοσίας χρήσης αυτοκινήτου, ύψους πεντακοσίων (500) ευρώ.
Βεβαίωση ασφάλισης στον e-ΕΦΚΑ ή άλλο έγγραφο από το οποίο προκύπτει η ασφαλιστέα ιδιότητα (οδικός μεταφορέας)
Αποδεικτικό καταβολής ισχύοντος τέλους αδείας οχήματος του άρθρου 26 ν.2873/2000.
Η διαδικασία αφορά στην έκδοση εξουσιοδότησης από τον άμεσα ενδιαφερόμενο προς το πρόσωπο που εξουσιοδοτεί για να ενεργεί για λογαριασμό του, στο πλαίσιο διεκπεραίωσης υποθέσεων και μέχρι του εύρους εξουσίας που του παρέχεται. Η εξουσιοδότηση για να είναι αποδεκτή από κάθε διοικητική αρχή θα πρέπει να φέρει το γνήσιο της υπογραφής του εξουσιοδοτούντος και άμεσα ενδιαφερόμενου προσώπου, καθώς με τον τρόπο αυτό διασφαλίζεται η δήλωση της βούλησής του. Η εξουσιοδότηση εκδίδεται είτε με επίσκεψη του πολίτη σε οποιαδήποτε διοικητική αρχή ή ΚΕΠ για τη βεβαίωση του γνησίου της υπογραφής του στο κείμενο εξουσιοδότησης που επιθυμεί, είτε με τη χρήση της υπηρεσίας ηλεκτρονικής έκδοσης εξουσιοδότησης (e-exousiodotisi), μέσω της Ενιαίας Ψηφιακής Πύλης (ΕΨΠ-gov.gr) της δημόσιας διοίκησης.
Αδεια κυκλοφορίας που είχε εκδοθεί για το όχημα σε άλλο Κράτος Μέλος Ευρωπαϊκής Ενωσης ή Ενιαίου Οικονομικού Χώρου
Δικαιολογητικά για εξακρίβωση ταυτότητας οχήματος και τυχόν απαιτούμενο εξοπλισμό.
Δικαιολογητικά που σχετίζονται με την ασφαλή, υγιεινή ή κατάλληλη μεταφορά ορισμένων εμπορευμάτων.
Αντίγραφο δελτίου αστυνομικής ταυτότητας ή άλλου εγγράφου αναγνώρισης ταυτότητας του φυσικού προσώπου που υποβάλλει την αίτηση
Απόφαση ανάκλησης άδειας ΦΔΧ νομαρχιακών μεταφορών
Από το βιβλιάριο μεταβολών προκύπτει το ιδιοκτησιακό καθεστώς του φορτηγού αυτοκινήτου
Αυτό το δικαιολογητικό κατατίθεται για τη μεταφορική επιχείρηση στην οποία μεταβιβάζεται το φορτηγό αυτοκίνητο δημοσίας χρήσης με την άδειά του. Αυτό το δικαιολογητικό αναζητείται για τα φυσικά πρόσωπα που υπάγονται στην υποχρεωτική ασφάλιση του e-ΕΦΚΑ όπως ορίζεται από την ασφαλιστική νομοθεσία.
Αυτό το δικαιολογητικό αναζητείται όταν η αίτηση υποβάλλεται από εκπρόσωπο της μεταφορικής επιχείρησης.
Για να εκδοθεί στην Ελλάδα για πρώτη φορά νέα άδεια κυκλοφορίας οχήματος για το οποίο είχε εκδοθεί προηγουμένως άδεια κυκλοφορίας σε άλλο Κράτος Μέλος της Ευρωπαϊκής Ενωσης ή του Ενιαίου Οικονομικού Χώρου, πλην Ελβετίας, παραδίδεται στην αρμόδια περιφερειακή υπηρεσία μεταφορών το μέρος Ι της προηγούμενης άδειας κυκλοφορίας και το μέρος ΙΙ, εφόσον είχε εκδοθεί. Όταν η άδεια κυκλοφορίας αποτελείται από τα μέρη I και II αλλά το μέρος II λείπει, η αρμόδια περιφερειακή υπηρεσία μεταφορών στην οποία ζητήθηκε η νέα έκδοση άδειας μπορεί σε εξαιρετικές περιπτώσεις να εκδώσει εκ νέου άδεια για το όχημα, μόνον όμως αφού θα έχει λάβει, εγγράφως ή δια της ηλεκτρονικής οδού, επιβεβαίωση από τις αρμόδιες αρχές του Κράτους Μέλους, στο οποίο είχε προηγουμένως εκδοθεί άδεια κυκλοφορίας για το όχημα, σύμφωνα με την οποία ο αιτών έχει δικαίωμα να λάβει νέα άδεια κυκλοφορίας για το όχημα σε άλλο κράτος μέλος.
Αυτό το δικαιολογητικό αφορά την έκδοση πρώτης άδειας κυκλοφορίας σε ορισμένες κατηγορίες οχημάτων όπως ορίζεται στην τελωνειακή νομοθεσία. Η διακίνηση του δικαιολογητικού (ψηφιακή αυτεπάγγελτη ή δια ζώσης κατά περίπτωση) προβλέπεται στην τελωνειακή νομοθεσία.
Aπαιτούνται δικαιολογητικά που αφορούν την εξακρίβωση της ταυτότητας του οχήματος με βάση τα τεχνικά χαρακτηριστικά του, τα οποία διαφοροποιούνται ανά περίπτωση, για παράδειγμα προκειμένου για καινούριο ή μεταχειρισμένο όχημα (όπως επιθεώρηση οχήματος, δελτίο ΚΤΕΟ κλπ), και δικαιολογητικά για τυχόν απαιτούμενο εξοπλισμό. Αυτά τα δικαιολογητικά δεν περιγράφονται σε αυτήν την διαδικασία.
Αυτό το δικαιολογητικό κατατίθεται όταν υπάρχει υποχρέωση περιοδικού τεχνικού ελέγχου του φορτηγού αυτοκινήτου πριν από την έκδοση άδειας κυκλοφορίας σύμφωνα με τη νομοθεσία για τον περιοδικό τεχνικό έλεγχο.
Ανάλογα με το είδος των μεταφερόμενων εμπορευμάτων μπορεί να απαιτούνται δικαιολογητικά για το φορτηγό αυτοκίνητο, τα οποία προβλέπονται στις νομοθετικές ή κανονιστικές διατάξεις του δημόσιου φορέα που ρυθμίζει τις προϋποθέσεις μεταφοράς του συγκεκριμένου είδους, για παράδειγμα, άδεια μεταφοράς ζώντων ζώων κ.α.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Προσκομίζεται κατά περίπτωση δικαιολογητικό που αποδεικνύει ότι το φορτηγό πληροί τις απαιτούμενες προδιαγραφές ευρωπαϊκού προτύπου εκπομπών ρύπων κατά περίπτωση. Το πρότυπο εκπομπών ρύπων μπορεί να προκύπτει από δικαιολογητικά ανάλογα με την περίπτωση, όπως την άδεια κυκλοφορίας του οχήματος που εκδόθηκε σε άλλη χώρα, την έγκριση τύπου του οχήματος στην Ελλάδα κλπ.
Αυτό το δικαιολογητικό απαιτείται για την αρχική χορήγηση άδειας ΦΔΧ σύμφωνα με το άρθρο 85 ν. 5039/2023 (Α 83) σε ιδιοκτήτη ΦΔΧ νομαρχιακών μεταφορών του οποίου η άδεια ΦΔΧ έχει ανακληθεί σύμφωνα με το ν. 3887/2010 από την Διεύθυνση Μεταφορών και Επικοινωνιών της Περιφέρειας.
Ο έλεγχος της οικονομικής επιφάνειας μεταφορικής επιχείρησης για όλα τα οχήματα που διαθέτει είναι προϋπόθεση για την έκδοση άδειας κυκλοφορίας φορτηγού δημοσίας χρήσης. Το ύψος της οικονομικής επιφάνειας είναι 9000 ευρώ για το πρώτο όχημα, 5000 ευρώ για κάθε επιπλέον όχημα άνω των 3,5 τόνων και 900 ευρώ για κάθε επιπλέον όχημα μεταξύ 2,5 και 3,5 τόνων. Εάν η μεταφορική επιχείρηση διαθέτει μόνο οχήματα μεταξύ 2,5 και 3,5 τόνων, η οικονομική επιφάνεια είναι 1800 ευρώ για το πρώτο όχημα και 900 ευρώ για κάθε επιπλέον όχημα. Η κατάλληλη οικονομική επιφάνεια αποδεικνύεται με έναν από τους τρόπους που αναφέρονται στην σχετική διοικητική διαδικασία "Άδεια Άσκησης Επαγγέλματος Οδικού Μεταφορέα Εμπορευμάτων".
Έκδοση Άδειας Κυκλοφορίας Φορτηγού Δημοσίας Χρήσης (ΦΔΧ) με Αρχική Χορήγηση
# Η διαδικασία αφορά την έκδοση άδειας κυκλοφορίας φορτηγού δημόσιας χρήσης σε μεταφορική επιχείρηση για τη διενέργεια μεταφορών για λογαριασμό τρίτων, με την διαδικασία της αρχικής χορήγησης ΦΔΧ του ν. 3887/2010. Αυτή η διαδικασία αφορά σε μεταφορικές επιχειρήσεις που είναι φυσικά πρόσωπα ή εμπορικές εταιρίες οποιασδήποτε νομικής μορφής με νομική προσωπικότητα (άρθρο 2 παρ. 7 περ. α και β ν. 3887/2010). Νέα άδεια φορτηγού δημοσίας χρήσης δεν χορηγείται σε μεταφορικές επιχειρήσεις άλλης μορφής (άρθρο 2 παρ. 7 περ. γ ν. 3887/2010) που λειτουργούσαν κατά την έναρξη ισχύος του ν. 3887/2010 (30/9/2010). # Τα φορτηγά αυτοκίνητα για τα οποία χορηγείται άδεια κυκλοφορίας φορτηγού δημοσίας χρήσης με αυτήν την διαδικασία δεν μπορούν να αντικατασταθούν με άλλα φορτηγά αυτοκίνητα, οποιουδήποτε μικτού βάρους. Επιτρέπεται η διάσπαση συρμού ή αρθρωτού οχήματος και η προσάρτηση απεριόριστου αριθμού ανεξάρτητων ρυμουλκουμένων, χωρίς καταβολή επιπλέον εισφοράς. Η άδεια κυκλοφορίας φορτηγού δημοσίας χρήσης που χορηγείται με αυτήν τη διαδικασία δεν μεταβιβάζεται. Κατ’ εξαίρεση, τα Φ.Δ.Χ. αυτοκίνητα για τα οποία χορηγήθηκε άδεια κυκλοφορίας Φ.Δ.Χ. με την διαδικασία της αρχικής χορήγησης άδειας ΦΔΧ επιτρέπεται να μεταβιβάζονται λόγω κληρονομικής διαδοχής με την άδειά τους, με την προϋπόθεση ότι πληρούνται οι όροι του Κανονισμού (ΕΚ) 1071/2009. Η κληρονομική μεταβίβαση επιτρέπεται μόνο μία φορά για κάθε άδεια Φ.Δ.Χ. με αρχική χορήγηση. # Δεν περιλαμβάνονται οι διαδικασίες που αφορούν την εξακρίβωση της ταυτότητας του φορτηγού αυτοκινήτου με βάση τα τεχνικά χαρακτηριστικά του και τον τυχόν απαιτούμενο εξοπλισμό ούτε οι διαδικασίες που αφορούν τον έλεγχο τεχνικής καταλληλότητας του φορτηγού αυτοκινήτου, καθώς και τα αντίστοιχα δικαιολογητικά κατά περίπτωση.
Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου της της 21ης Οκτωβρίου 2009 σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου, Επίσημη Εφημερίδα της Ευρωπαϊκής Ενωσης L 300/51 της 14.11.2009.
Πρότυπα εκπομπών ρύπων φορτηγών Δ.Χ. - Αντικατάσταση παρ. 1 άρθρου 4 ν. 3887/2010
Τροποποίηση των άρθρων 4 και 5 του ν. 3887/2010
Καθορισμός του ύψους της εισφοράς υπέρ του Δημοσίου για την χορήγηση νέας άδειας κυκλοφορίας φορτηγού δημοσίας χρήσης αυτοκινήτου σύμφωνα με το άρθρο 5 του Ν. 3887/2010 (Α΄ 174)
Ψηφιοποίηση του πιστοποιητικού ταξινόμησης, καθορισμός του τύπου και του περιεχόμενου του πιστοποιητικού και ρύθμιση λοιπών θεμάτων σχετικά με την έκδοση, τη διακίνηση, τη διαχείριση και την καταχώριση στοιχείων του πιστοποιητικού ταξινόμησης, κατ’ εφαρμογή της περ. β) της παρ. 6 του άρθρου 130 του Εθνικού Τελωνειακού Κώδικα.
Περί τρόπου μεταβιβάσεως εμπραγμάτων δικαιωμάτων επί αυτοκινήτων οχημάτων και μοτοσυκλεττών.
Περί καθορισμού τύπου βιβλιαρίου μεταβολών κυριότητος και κατοχής αυτοκινήτων οχημάτων και μοτοσυκλεττών, των επιβαλλομένων εις αυτό καταχωρίσεων, ως και του τρόπου εξευρέσεως στοιχείων των μεταβιβαζομένων αυτοκινήτων οχημάτων ή μοτοσυκλεττών, δια την καταβολήν υπέρ του Δημοσίου των υπό του αρθρ. 4 του Ν.Δ. 1146/1972 οριζομένων τελών.
Περί καθορισμού τρόπου και διαδικασίας χορηγήσεως των αδειών κυκλοφορίας των αυτοκινήτων οχημάτων και των υπαυτών ρυμουλκουμένων.
Απόδειξη της κατάλληλης οικονοµικής επιφάνειας για την έκδοση άδειας άσκησης επαγγέλµατος.
Καταστατικό του Οργανισμού Ασφάλισης Ελευθέρων Επαγγελματιών (Ο.Α.Ε.Ε.).
Τέλος μεταβίβασης ρυμουλκουμένων - Τροποποίηση περ. β’, ε’ και προσθήκη περ. ζ’ στην παρ. 1 του άρθρου 27 του ν. 2873/2000
Θέματα φορτηγών δημόσιας χρήσης - Άδειες νομαρχιακών μεταφορών - Ρυθμίσεις κληρονομικών θεμάτων και μεταβιβάσεων φορτηγών δημοσίας χρήσης - Τροποποίηση άρθρου 85 ν. 5039/2023, παρ. 1 άρθρου 10 και παρ. 3 άρθρου 14 ν. 3887/2010
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Συγκεκριμένα ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Τα έννομα μέσα που προβλέπει ο ν.3852/2010 (Α 87) -Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας παραλαμβάνει την αίτηση για αρχική χορήγηση άδειας κυκλοφορίας φορτηγού δημοσίας χρήσης με αρχική χορήγηση και τα δικαιολογητικά που καταθέτει η μεταφορική επιχείρηση.
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας καταχωρείτην αίτηση στο πρωτόκολλο της υπηρεσίας και χορηγεί στην επιχείρηση βεβαίωση υποβολής αιτήματος.
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο.
Ο αρμόδιος υπάλληλος ελέγχει ότι η μεταφορική επιχείρηση έχει καταχωρηθεί στο Εθνικό Μητρώο Μεταφορικών Επιχειρήσεων (ΕΜΜΕ) και ότι διαθέτει άδεια άσκησης επαγγέλματος οδικού μεταφορέα εμπορευμάτων του Κανονισμού (ΕΚ) 1071/2009 σε ισχύ.
Ο αρμόδιος υπάλληλος εισάγει στο Μητρώο Αδειών Κυκλοφορίας Οχημάτων τα στοιχεία του φορτηγού αυτοκινήτου, αποδίδει νέο αριθμό κυκλοφορίας και εκτυπώνει το υπηρεσιακό αντίγραφο της άδειας κυκλοφορίας για τον φάκελο του οχήματος.
Ο αρμόδιος υπάλληλος εκτυπώνει από το Μητρώο Αδειών Κυκλοφορίας Οχημάτων το νέο έντυπο άδειας κυκλοφορίας του φορτηγού αυτοκινήτου.
Ο αρμόδιος υπάλληλος παραδίδει στην μεταφορική επιχείρηση την άδεια κυκλοφορίας και τις πινακίδες αριθμού κυκλοφορίας του φορτηγού αυτοκινήτου.
Πρωτοκόλληση αίτησης και χορήγηση βεβαίωσης υποβολής αιτήματος
Ελεγχος της πληρότητας της αίτησης και των δικαιολογητικών
Έλεγχος για τη μεταφορική επιχείρηση στο Εθνικό Μητρώο Μεταφορικών Επιχειρήσεων(ΕΜΜΕ)
Καταχώρηση της άδειας κυκλοφορίας φορτηγού δημοσίας χρήσης στο Μητρώο Αδειών Κυκλοφορίας Οχημάτων
Εκτύπωση άδειας κυκλοφορίας φορτηγού αυτοκινήτου
Χορήγηση πινακίδων κυκλοφορίας φορτηγού αυτοκινήτου
Άδεια Κυκλοφορίας Φορτηγού Δημοσίας Χρήσης (ΦΔΧ) με Αρχική Χορήγηση# ERR7a58a0fce06c1dd5fe25bb8dfb063d7b